কৌশিক গঙ্গোপাধ্যায়: আমার নাম এই বায়োপিকের সম্ভাব্য পরিচালক হিসেবে প্রস্তাব করা যাবে কিনা, সেই অনুমতি চেয়ে দিল্লি কিছুদিন আগে ফোন করেছিল। আমি সানন্দে সম্মতি দিয়েছি। কারণ, এ প্রস্তাব আমার কাছে অসম্ভব সম্মানের ও অত্যন্ত গর্বের। তবে আমার ধারণা বিষয়টা এখনও প্রাথমিক স্তরেই আছে, চূড়ান্ত কিছু হয়নি। কিন্তু কেন প্রস্তাবটা এত সম্মানের বলছি? ভাবুন তো, আমরা এমন এক জায়গায় থাকি (কলকাতা), সেখান থেকে মাত্র দু-আড়াই ঘণ্টা ড্রাইভ করলেই একটা সম্পূর্ণ নতুন দেশ শুরু হয়ে যা, আর সে দেশটা সৃষ্টিই হয়েছিল আমাদের শৈশবে। ঘরের পাশে সেই বিদেশের জন্ম যার হাতে, তাকে নিয়ে ছবি বানানোর সুযোগ পেলে কে না নিজেকে গর্বিত ভাববে বলুন তো?